Title: Augsburg - Wien - München - Innsbruck
Description: A Magyar Tudományos Akadémia "Lendület" Szent Korona Kutatócsoportjának német nyelvű monográfiája a magyar korona legkorábbi hiteles, részletekben és színekben meglehetősen pontos ábrázolásának keletkezéstörténetébe kalauzolja el olvasóit. Buzási Enikő művészettörténész és Pálffy Géza történész feltárja, miként születhetett meg az 1550-es évek közepén egy augsburgi városi történetíró, Clemens Jäger kérésére a Bécsben őrzött magyar korona autentikus képe, amelyet az augsburgi krónikaíró neves közép-európai történetírók, humanisták és művészek közreműködésével készíttetett el és kapott meg a Habsburg-dinasztiáról szóló művéhez (Ehrenspiegel des Hauses Österreich). A szerzők a fennmaradt levéltári dokumentumok mellett elsősorban a kódexekben található korona-kép, valamint a többi ábrázolás művészettörténeti elemzése révén elsőként tisztázzák a Münchenben, Bécsben és Drezdában fennmaradt (eredetileg Augsburgban és Innsbruckban készült) négy illuminált kéziratos példány keletkezéstörténetét, illetve készítési sorrendjét. A monográfiában nagyrészt első ízben megjelenő illusztrációk (köztük a Szent Korona ez ideig sohasem közölt színes ábrázolásai) is helyet kaptak. Történészek, művészettörténészek, korona- és humanizmuskutatók, a historiográfia és a heraldika iránt érdeklődők számára kifejezetten értékes kötet. A kiadvány - amelynek rövidített változata, egy tanulmány formájában magyarul is megjelent - irodalomjegyzékkel, névmutatóval és a szerzők életrajzával zárul. "www.kello.hu © minden jog fenntartva."
Subjects: Holy Crown of Hungary, In art, History, Crown jewels, Regalia (Insignia) in art, Hungarian Illumination of books and manuscripts, German Illumination of books and manuscripts, Austrian Illumination of books and manuscripts, Scholars, Artists, Intellectual life, Illuminierte Handschrift, Motiv, Stephanskrone
Places: Hungary, Central Europe
Time periods: 16th century